
Baltinavas vidusskolas
pašnovērtējuma ziņojums
2025./2026. mācību gads


         SASKAŅOTS

Balvu novada Izglītības pārvaldes vadītāja                                                                                                                                  

                      (paraksts)*                                                                                                                                                                                                 Inese Circene
                                                                                                                                                                                               
 
                   (datums)*


Baltinava
1. [bookmark: _heading=h.kvcwaliket2n]Izglītības iestādes vispārīgs raksturojums
1.1.  Izglītības iestādes  misija, vīzija un vērtības
	Baltinavas vidusskola atrodas Ziemeļlatgalē, Balvu novada DA daļā 36 km no Balviem (tālākā vidusskola no novada centra), 6 km no valsts robežas ar Krieviju. Pirmā skola Baltinavā tika atvērta jau 1868.gadā, bet vidusskola atklāta uz Baltinavas 7-gadīgās skolas bāzes ar 1951./1952.mācību gadu. Kopš 2016.gada skolai pievienota arī pirmsskolas izglītības iestāde.  Skola austrumu pierobežā ir arī valstiskuma, latviskās un latgaliskās identitātes, vērtību stiprināšanas centrs!

Baltinavas vidusskolas misija - radīt vidi izglītojamā izaugsmei par vispusīgi attīstītu, atbildīgu, patstāvīgi domājošu un radošu personību, kas mūsdienu globalizācijas pasaulē ir stipra ar savu latgalisko identitāti, mūsu misija- “stiprināt saknes” un “iedot spārnus”.

Skolas vīzija – Baltinavas vidusskola - sadarbībai un attīstībai atvērta skola, kas nodrošina kvalitatīvu izglītību no pirmsskolas līdz mūžizglītībai, skola ar sakārtotu infrastruktūru un mūsdienīgu informācijas tehnoloģiju nodrošinājumu, visas vietējās kopienas izglītības, kultūras un sabiedriskās dzīves centrs Ziemeļlatgalē, Eiropas Savienības austrumu vārtos.    

 Baltinavas vidusskolas vērtības - piederība (latgaliskums, tradīcijas), atbildība, sadarbība, radošums.



1.2.  Īstenotās izglītības programmas, izglītojamo skaits
	Izglītības programmas
	Izglītojamo skaits

	Nosaukums 
	Kods
	Īstenošanas vietas adrese
	Uzsākot mācību gadu
	Noslēdzot mācību gadu
	Programmas absolventi

	Pirmsskolas izglītības programma
	01011111
	Kārsavas iela 22, Baltinava, Balvu novads, LV-4594
	51
	50
	15

	Pamatizglītības programma
	21011111
	Kārsavas iela 22, Baltinava, Balvu novads, LV-4594
	84
	75
	9

	Vispārējās vidējās izglītības programma
	31016011
	Kārsavas iela 22, Baltinava, Balvu novads, LV-4594
	12
	7
	5
(+ 2 eksterņi)

	Speciālās pamatizglītības programma izglītojamajiem ar mācīšanās traucējumiem
	21015611
	Kārsavas iela 22, Baltinava, Balvu novads, LV-4594
	5
	4
	1



1.3.  Izglītojamo iestādes maiņas iemesli

	Izglītības programmas nosaukums (IP kods)
	Izglītojamo skaits
	Programmas apguves pārtraukšanas iemesls

	
	
	Dzīvesvietas maiņa 
	Turpina programmas apguvi citā izglītības iestādē
	Cits iemesls
(norādīt iemeslu)

	Pamatizglītības programma 21011111
	9
	4
	5
	-

	Vispārējās vidējās izglītības programma 31016011
	6
	-
	4 (Izglītības iestādes statusa maiņas dēļ)
	2 (uzsākuši darba gaitas)

	Pamatizglītības programma 21015611
	1
	1
	-
	-

	Pirmsskolas izglītības programma 01011111
	2
	1
	1
	-



1.4.  Īstenotās interešu izglītības programmas

	Joma
	Nosaukums
	Vecumposms
	Izglītojamo skaits

	Kultūrizglītība
	5.-12.klašu koris
	5.-12.kl.
	32

	Kultūrizglītība
	Vokālais ansamblis “Vērmelīte”
	5.-9.kl.
	15

	Kultūrizglītība
	Folkloras kopa
	2.-8.kl.
	8

	Kultūrizglītība
	Tekstilmākslas pulciņš
	1.-9.kl.
	8

	Kultūrizglītība
	1.-4.klašu vokālais ansamblis
	1.-4.kl.
	11

	STEM
	“Datoriņš”
	7.-9.kl.
	7

	Cita
	Latgaliešu valoda
	5.-8.kl.
	11

	STEM
	“Zilganbaltie brīnumi”
	3.-8.kl.
	7

	STEM
	Kokapstrāde
	4.-9.kl.
	7




1.5.  Pedagogu nodrošinājums un raksturojums

	Informācija
	Skaits/
likmes
	Komentāri (nodrošinājums un ar to saistītie izaicinājumi, pedagogu mainība u.c.)

	Pedagogu skaits
	28 pedagogi
	Ieskaitot pirmsskolas, interešu izglītības pedagogus, atbalsta personālu. Vairāk kā puse pedagogu ir ar nepilnu likmi, no tiem daļa strādā arī citās izglītības iestādēs.

	Ilgstošās vakances izglītības iestādē (vairāk kā 1 mēnesi)
	-
	Nav ilgstošu vakanču.

	Izglītības iestādē pieejamais atbalsta personāls
	5
	Logopēds - 0,3 likmes, speciālais pedagogs - 0,2 likmes, pagarinātās dienas grupas skolotājs - 0,5 likmes, bibliotekārs - 0,15 likmes, skolas medicīnas māsa - 0,25 likmes.


[bookmark: _heading=h.txz2l69vqaul][bookmark: _heading=h.exqq0pngauk2]

2. Izglītības iestādes prioritātes
2.1.  Mācību gada prioritātes un sasniegtie rezultāti

	Prioritāte/-es
	Sasniedzamie rezultāti (kvalitatīvi/kvantitatīvi)
	Norāde par izpildi (sasniegts/daļēji sasniegts/nav sasniegts) un komentāri par izpildi

	Mācību satura īstenošana, veicinot pedagogu profesionālās kompetences pilnveidi, kas sekmē mācīšanu, mācīšanos un izglītojamo sniegumu, īpaši akcentējot  skolas vērtību -  atbildība


	Kvalitatīvi
Pedagogi, pilnveidojot profesionālo kompetenci, sadarbojas mācīšanās grupā un metodiskajās komisijās, analizējot mācību sasniegumus un pilnveidojot mācību procesu. 
	Sasniegts. Regulāri notika metodisko komisiju sanāksmes, pedagogu sadarbība profesionālās pilnveides jautājumos.

	
	Mācību stundas efektivitātes paaugstināšana, nodrošinot skolēncentrētas mācību stundas/nodarbības diferenciāciju un individualizāciju.
	Sasniegts. Mācību stundās vērojama mērķtiecīga sasniedzamā rezultāta formulēšana un atgriezeniskās saites izmantošana. No vērotajām mācību stundām secināts, ka visi pedagogi diferencē un individualizē mācību procesu atbilstīgi izglītojamo spējām un vajadzībām, sākumskolas klasēs mācību stundās iespēju robežās tiek izmantots  pedagoga palīga resurss.

	
	Skolas vērtība “atbildība” akcentēta izglītošanās procesā (mācību stundās un ārpusstundu nodarbībās).
	Sasniegts. Skolas vērtība ”atbildība” tika akcentēta kopējā izglītošanās procesā. Izglītojamo mācību motivācijas  un mācību grūtību noskaidrošanai, arī noskaidrošanai tika veikta izglītojamo un pedagogu aptauja. 74% izglītojamo norādīja, ka atbildīgi izturas pret savu mācību darbu un tā rezultātiem.

	
	Pedagogi izmanto atgriezenisko saiti izglītojamo izaugsmes sekmēšanai.
	Sasniegts. Mācību stundu vērošanas dati liecina, ka pedagogi sistemātiski sniedz formatīvo atgriezenisko saiti par paveikto darbu un turpmāk veicamajiem uzlabojumiem. Izglītojamie tiek iesaistīti pašvērtēšanā un savstarpējā vērtēšanā, kas veicina atbildību par savu mācību procesu un sasniegumiem.

	
	Kvantitatīvi
Vairāk kā 70% izglītojamo (programmā 21011111) un līdz/vismaz 55% izglītojamo (attiecīgi programmās 31016011, 21015611) ikdienas mācību sasniegumu ir optimālā līmenī.
	Sasniegts. Pamatizglītības programmā vidējais mācību sasniegumu vērtējums ir 6,87, kas atbilst optimālajam līmenim. 41% izglītojamo vidējais vērtējums ir 7 un augstāks, savukārt 6,3% izglītojamo nepieciešams papildu atbalsts mācību sasniegumu uzlabošanai.

	
	Mācību stundu/nodarbību kvalitātes novērtēšanā ievāktie dati liecina, ka 95% pedagogu plāno un vada mūsdienīgas, kvalitatīvas, efektīvas stundas/nodarbības.
	Sasniegts. Mācību stundu vērošanas rezultāti apliecina, ka pedagogi plāno strukturētas, mērķtiecīgas un mūsdienīgas mācību stundas, izmanto dažādas mācību metodes, diferenciāciju un atgriezenisko saiti. Vērotajās stundās konstatēta sasniedzamā rezultāta formulēšana un izglītojamo aktīva iesaiste mācību procesā.

	
	CE par pamatizglītību un par vidējo izglītību vidējie rādītāji skolā ir vismaz valsts vidējo rādītāju līmenī.
	Sasniegts. Vispārējās vidējās izglītības programmā 100% izglītojamajiem mācību sasniegumi ir optimālā un augstā līmenī, tas liecina par izglītojamo  augsto personīgās atbildības līmeni, to apliecina arī 2025./2026.m.g. 12.klases CE rezultāti. Latviešu  valodas un angļu valodas CE  tie ir augstāki par valstī vidējiem rādītājiem.

	
	Ne mazāk kā 80% aptaujāto pedagogu, izglītojamo un vecāku apliecina, ka skolassniegtie pakalpojumi ir pieejami un kvalitatīvi.

	Sasniegts. Pedagogu, izglītojamo un viņu vecāku aptauja (arī sarunas ar mērķgrupām, atgriezeniskā saite no  1.semestrī  skolā organizētās Vecāku dienas) apliecina, ka skolas sniegtie pakalpojumi ir pieejami un kvalitatīvi. 

	
	Vismaz 25% no novada olimpiāžu/konkursu/sacensību dalībniekiem ir ieguvuši godalgotas vietas.
	Sasniegts. 25% no novada olimpiāžu/konkursu/sacensību dalībnieki ir ieguvuši godalgotas vietas.

	
	 Nodrošināt vienotu pieeju MI izmantošanai skolā, izstrādājot iekšējās vadlīnijas izglītojamajiem un pedagogiem, kā arī sekmējot MI rīku izmantošanu diferencēta mācību procesa un formatīvās vērtēšanas īstenošanai.
	Sasniegts. 2025./2026.m.g. pedagogu profesionālās kompetences pilnveidē galvenais akcents – zināšanas un prasmes ikdienas mācību procesā ar MI rīkiem. 1.semestrī pedagogi piedalījās profesionālās kompetences pilnveides programmā par MI rīkiem 10.12.2026. skolās Mācīšanās grupā iepazinās ar “Vadlīnijām MI izmantošanai pamatizglītībā un vispārējā vidējā izglītībā”, dalījās savā praktiskajā pieredzē. 2.semestrī veiktajā  aptaujā 86% pedagogu atbildēja, ka savā darbā (gatavojoties mācību stundām, veidojot formatīvos, summatīvos darbus, kā arī mācot izglītojamajiem pamatdarbības ar MI rīkiem) izmanto MI valodu rīkus.



2.2.  Nākamā mācību gada prioritāte/-es:

 Mācību satura īstenošana, veicinot pedagogu profesionālās kompetences pilnveidi, kas sekmē mācīšanu, mācīšanos un izglītojamo sniegumu, īpaši akcentējot  skolas vērtību -  SADARBĪBA.

2.3.  Audzināšanas darba prioritāte/-es, to ieviešana un rezultāti mācību gadā
	Prioritāte/-es
	Sasniedzamie rezultāti un izvērtējums

	1. Sekmēt izpratni par veselības un cilvēkdrošības jautājumiem, pilnveidojot izglītojamajos veselībai un fiziskai un emocionālai drošībai labvēlīgas rīcības prasmes un atbildību par personisko dzīvību 




























	
· Izglītojamajiem notikušas lekcijas/nodarbības par drošību, veselīgu dzīvesveidu (atkarības, seksuālā veselība u.c.)  un savstarpējām attiecībām/mobingu;
· 90% izglītojamo apliecina, ka skolā ir fiziski un emocionāli droša vide;
·  85% izglītojamo aptaujā apliecina, ka izjūt savu personisko atbildību par drošību, labsajūtu skolā un iekšējās kārtības noteikumu ievērošanu. Klašu audzināšanas stundās mācību gada sākumā notiek ievadinstruktāža, kas ietver arī drošību uz ielas, ikdienā. Mācību gada sākumā un atkārtoti notiek instruktāža par skolas iekšējās kārtības noteikumu ievērošanu. Visu klašu izglītojamajiem organizētas droša interneta dienas, tikšanās ar policijas, VUGD, mediķu  pārstāvjiem, instruktāžas par drošību ziemas, pavasara  un vasaras brīvdienās.  Skolā notika 3 nodarbības  Balvu novada projekta “Esi vesels” ietvaros – izglītojošas lekcijas par procesu atkarību profilaksi skolās, kā arī par seksuālo un reproduktīvo veselību jauniešiem. Notika arī nodarbība “Manas emocijas, to izpausmes uzvedībā”.   Skolā notika arī atkarību profilakses prevencijas reids, kurā piedalījās kinologi ar suņiem.   1. -12.klases izglītojamie  iesaistījās Labklājības ministrijas  izsludinātajā kampaņā “Iekāp otra kurpēs”.  Arī klases stundās notika nodarbības – 7. klasē “Aizspriedumi un stereotipi”, “Kā paust savas jūtas, emocijas?’, “Pozitīva un negatīva komunikācija virtuālajā saziņas vidē”; 6.klasē – “Uztura piramīda”, “Slimības – bulīmija, anureksija”; 9. klasē “Uzvedība un cieņa – kā mēs ietekmējam viens otru?”, “Konflikti pusaudžu vidū- kas ir konflikts, kāpēc tas rodas?” u.c.;
· skolā tika veikta aptauja  “Izglītojamo personiskā atbildība par labsajūtu, drošību un iekšējās kārtības noteikumu ievērošanu skolā”.   Uz jautājumu “Vai tu jūties atbildīgs par savu labsajūtu skolā?” atbildes – jā 52%, daļēji 46%, nē 2%.   “Vai tu jūties droši skolā?” Atbildes – jā 60%, daļēji 34%, nē 6%.

	2. Pilnveidot karjeras izglītību skolā, sniegt atbalstu izglītojamajiem nākotnes profesijas izvēlē
	
· Klases audzināšanas stundās un ārpusstundu pasākumos ir akcentēta personiskā atbildība  ceļā uz karjeras mērķu sasniegšanu;
· ap 50% 1. – 12.klašu izglītojamo piedalījušies Ēnu dienā; 
· klases audzināšanas stundās  karjeras jautājumiem veltītas dažādas nodarbības, piemēram, 9. klasē “Profesionālā izglītība ceļā uz darba tirgu”; 7. klasē “Zināšanu un prasmju nozīme nākotnē”,  “Profesiju pasaule. Mana karjera”; 10. klasē “Profesiju tirgus”; 12. klasē “Kas es būšu nākotnē?, “Mans mācību darbs un nākotnes profesija” u.c.  Jautājums tika skatīts arī klašu audzinātāju metodiskās komisijas sapulcē nr.5. Izglītojamie iesaistījās arī Karjeras nedēļas pasākumos; 
· Ēnu dienā iesaistījās ļoti  neliels izglītojamo skaits:  12.klasē- 1 izglītojamais, 9.klasē - 2, 8.klasē - 1, 7.klasē – 1.    Izglītojamie nelabprāt iesaistās Ēnu dienā, iespējams, nezina, par ko vēlas kļūt, vecāki nemudina savus bērnus iesaistīties, arī no pašiem izglītojamajiem tas prasa motivāciju (dokumentu aizpildīšana, konkurence).

	

3. Stiprināt izglītojamo pilsonisko apziņu, valstisko identitāti un patriotismu, rosinot aktīvai darbībai savas skolas, pagasta sabiedriskajā dzīvē
	
· Aktivizēta  izglītojamo pašpārvaldes darbība;
· mācību procesa ietvaros  un ārpusstundu pasākumos izglītojamie īsteno darbus,  aktivitātes skolas, pagasta labā; 
· izglītojamo pašpārvaldes vēlēšanās piedalījās 7. - 12.klašu izglītojamie. Izglītojamo pašpārvaldē tika ievēlēti 7 izglītojamie.  Izglītojamo pašpārvalde regulāri tikās pirmdienās garajā starpbrīdī, kad kopā ar konsultanti  pārrunāja nedēļas aktualitātes, plānotos pasākumus. Aktīvāka darbība notika 1.semestrī, kad tika organizēti vai atbalstīti pasākumi -  Tūrisma diena, Skolotāju diena, Lāčplēša dienas pasākums, volejbola sacensības, Latgales dienas aktivitātes u.c.  Viena no aktualitātēm bija - aktivitāšu plānošana starpbrīžos 1. - 6.klašu izglītojamajiem  (skolā nedrīkst izmantot mobilos telefonus).  Tika noorganizētas  arī  depozīta kastes atkritumu šķirošanai. Izglītojamo pašpārvaldes pārstāvji piedalījās  novada Jauniešu domes organizētajā pasākumā Balvos “Bolwen Dynamite” 2025.gada 22.oktobrī, kur konkursā izcīnīja 1.vietu.  Piedalījās arī  sadraudzības  pasākumā Balvu Valsts ģimnāzijā 2026.gada 10.aprīlī.   Izglītojamo pašpārvaldes prezidents  aktīvi darbojās Balvu novada Jauniešu domē, bija attīstības un sadarbības koordinators. Piedalījās starptautiskā ‘Erasmus+” līdzfinansētā projektā “YOUth Beyond algorithm”. 
· Izglītojamo iesaistīšanās skolas apkārtnes uzkopšanas talkās rudenī un pavasarī, kā arī iesaistīšanās pagasta, novada pašdarbības kolektīvos (pagasta vokālajā ansamblī, pagasta korī, deju kolektīvā Balvos),  izglītojamie piedalās  pasākumu vadīšanā pagastā. Tiek organizēti pasākumi, kuri notiek pagasta kultūras namā, tajos var piedalīties arī pagasta iedzīvotāji.


[bookmark: _heading=h.ihytordqosoi]
3. Kritēriju izvērtējums 
  
3.1.  Kvalitātes jomas “Atbilstība mērķiem” kritērijs “Izglītības turpināšana un nodarbinātība”
Pašvērtēšanā izmantotās kvalitātes vērtēšanas metodes: Intervijas / sarunas ar mērķgrupām, anketēšana, mācību stundu / nodarbību vērošana, absolventu turpmāko izglītības gaitu monitorings. 
	Stiprās puses
	Turpmākās attīstības vajadzības

	Skolā tiek veikts mērķtiecīgs darbs ar izglītojamajiem, kam ir zemi mācību sasniegumi, lai nodrošinātu viņu izglītības turpināšanu, sadarbojoties visiem procesā  iesaistītajiem -pedagogiem, klases audzinātājām, izglītojamajiem, vecākiem, atbalsta personālam. Pateicoties šai sadarbībai, skolā nav izglītojamo, kuri atstāti uz otru gadu tajā pašā klasē. Skola veic daudzveidīgu preventīvu darbu, lai novērstu otrgadniecības iespējamību. Izglītības programma nodrošina karjeras izglītību, izglītojamie mācību procesā un citās skolas aktivitātēs, piemēram, mācību ekskursijās iepazīstas ar darba vidi (“Kotiņi”, “Amatnieki”, “Riekstiņi”), dažādām profesijām un turpmākās izglītības ieguves iespējām (mācību ekskursijas uz Rēzeknes tehnikumu, Autrumlatvijas vidusskolu). Izglītojamie ir informēti par aktualitātēm darba tirgū, karjeras iespējām un tendencēm vietējā un valsts mērogā.
	Stiprināt ciešāku sadarbību ar izglītojamo vecākiem, kuru bērniem ir zemi mācību sasniegumi, viņu mācību motivācijas paaugstināšanai.
Turpināt mērktiecīgu darbu izglītojamo karjeras  izglītībā, sadarbojoties ar bijušajiem skolas absolventiem - uzņēmumu vadītājiem, karjeras speciālistiem, kā arī organizējot mācību ekskursijas uz profesionālajām mācību iestādēm, uzņēmumiem.



3.2.  Kvalitātes jomas “Kvalitatīvas mācības” kritērijs “Mācīšana un mācīšanās”
[bookmark: _Hlk220498243]Pašvērtēšanā izmantotās kvalitātes vērtēšanas metodes: mācību stundu un nodarbību vērošana, dokumentu analīze, sarunas ar mērķgrupām, anketēšana.
	Stiprās puses
	Turpmākās attīstības vajadzības

	Skolā izveidota mērķtiecīga sistēma mācīšanas un mācīšanās procesa kvalitātes izvērtēšanai. Katru semestri notiek mācību stundu vērošana ne mazāk kā pie 50% pedagogu. Laika iespēju robežās ir praktizēta pedagogu savstarpējā mācību stundu vērošana. Iegūtā informācija tiek apkopota un analizēta pedagoģiskās padomes sēdēs. Pedagogi nosaka mācību stundu un nodarbību sasniedzamos rezultātus. Mācību stundas ir strukturētas, tajās tiek izmantotas dažādas mācību metodes, metodiskie paņēmieni un jēgpilni uzdevumi. Tiek īstenota atgriezeniskā saite. Mācību procesā ir sasniedzamajam rezultātam pielāgota mācību vielas apguves secība, stundas struktūra, atbilstošas metodes. Pedagogi ievēro konkrēto izglītojamo gatavību mācībām, piedāvā dažāda līmeņa uzdevumus. Skolā ir izstrādāta mācību snieguma vērtēšanas kārtība. Mācību snieguma vērtēšanas kārtība ir sistēmiska, atklāta un metodiski daudzveidīga. Izglītojamie un vecāki  2 reizes gadā tiek informēti par mācību snieguma vērtēšanas kārtību skolas un klašu vecāku sapulcēs, tā ir publicēta skolas tīmekļvietnē. Skolas vadība risina visus jautājumus, kas saistās ar mācību snieguma vērtēšanu. Anketēšanas veidā ir veikta fokusgrupu (izglītojamie, vecāki, pedagogi) izpratne par  skolas mācību sasniegumu vērtēšanas kārtības izpratni. Izglītojamajiem tiek sniegts individualizēts un personalizēts atbalsts (mācību priekšmetu pedagogu individuālās konsultācijas, atbalsts pagarinātās dienas grupā 1.-4.klašu izglītojamajiem) Atbalsta sniegšanā pedagogi sadarbojas ar atbalsta personālu, vecākiem. Skolā ir izveidota sistēma mācīšanas un mācīšanās kvalitātes izvērtēšanai: skolas vadības mācību stundu vērošana, pedagogu savstarpējā stundu vērošana, atklātās mācību stundas pieredzes popularizēšanai, mērķgrupu anketēšana par mācīšanu un mācīšanos, iegūto datu analīze metodisko komisiju, metodiskās padomes, pedagoģiskās padomes sēdēs mācību procesa pilnveidei.  

	Turpināt praktizēt pedagogu savstarpējo mācību stundu vērošanu, akcentējot izglītojamo lasītprasmes un rakstītprasmes pilnveidi un starpdisciplinaritātes pasākumu īstenošanu. Pedagogiem profesionālās kompetences pilnveides programmās, metodiskajos semināros turpināt pilnveidot izglītības procesa diferenciācijas, individualizācijas metodes. Aktualizēt un pilnveidot mācību snieguma vērtēšanas kārtību atbilstoši IZM normatīvajiem dokumentiem. Sniegt individuālās konsultācijas izglītojamajiem visos mācību priekšmetos, īpaši akcentējot darbu ar talantīgajiem izglītojamajiem un izglītojamajiem ar zemiem mācību sasniegumiem. Pedagogiem turpināt pilnveidot mūsdienīgu mācību stundu īstenošanu, izmantojot arī MI rīku piedāvātās iespējas, turpināt savstarpēji dalīties pieredzē.


	Izglītības procesa īstenošana pirmsskolas izglītības programmā
· Bērniem tiek nodrošināta vecumam atbilstoša, daudzveidīga un praktiskā darbībā balstīta mācīšanās;
· tiek attīstītas bērnu pašapkalpošanās, sadarbības, komunikācijas un problēmu risināšanas prasmes;
· pedagogi ņem vērā bērnu individuālās spējas, intereses un vajadzības;
· bērni tiek sagatavoti veiksmīgai pārejai uz nākamo izglītības posmu.
	· Pilnveidot bērnu patstāvību un spēju uzņemties atbildību par savu mācīšanos;
· vairāk izmantot situācijas, kurās bērni paši meklē risinājumus un pieņem lēmumus;
· pilnveidot sadarbību ar vecākiem, lai sekmētu bērnu individuālo attīstību un sagatavotību skolai;
· nodrošināt biežāku logopēda nodarbību pieejamību;
· pedagogiem turpināt profesionālās kompetences pilnveidi.




3.2.1. Izglītības iestādes informācija par mācību stundu/rotaļnodarbību vērošanu:

	Pedagogu, kuru vadītās mācību stundas/ rotaļnodarbības tika vērotas, skaits un procentuāli no kopējā pedagogu skaita
	1.semestris
	2.semestris

	
	Skaits
	Procentuāli
	Skaits
	Procentuāli

	
	22
	87%
	19
	46%



3.2.2. Secinājumi par mācību stundu/rotaļnodarbību vērošanā iegūtajiem datiem un informāciju:
              2025./2026.m.g. vērotajās mācību stundās tika  secināts, ka mācību stundas ir strukturētas, tajās tiek izmantotas dažādas mācību metodes, metodiskie paņēmieni un jēgpilni uzdevumi mācību stundu plānotā sasniedzamā rezultāta iegūšanai. 100% tiek sniegta atgriezeniskā saite, un ikdienas darbā pilnveidotas izglītojamo pašvērtējuma  un savstarpējā vērtējuma prasmes. Pedagogi ievēro konkrēto izglītojamo gatavību mācībām, piedāvā dažāda līmeņa uzdevumus atbilstīgi viņu spējām plānotā sasniedzamā rezultāta sasniegšanai.

3.3.  Kvalitātes jomas “Kvalitatīvas mācības” kritērijs “Izglītības programmu īstenošana”
Pašvērtēšanā izmantotās kvalitātes vērtēšanas metodes: mācību stundu / nodarbību vērošana, dokumentu analīze, intervijas / sarunas ar mērķgrupām
	Stiprās puses
	Turpmākās attīstības vajadzības

	Skola īsteno 4 izglītības programmas. Visiem iesaistītajiem (administrācijai, pedagogiem, atbalsta personālam, vecākiem) ir vienota izpratne par tās īstenoto izglītības programmu mērķiem. Visi pedagogi  plānveidīgi sadarbojas izglītības programmu īstenošanā, nodrošinot izglītības programmu mērķu sasniegšanu, tai skaitā, nepieciešamo starppriekšmetu saikni, starpdisciplināro mācīšanos, caurviju prasmju, vērtību un tikumu apguvi, izglītības iestādē definēto audzināšanas prioritāro darbības virzienu trīs gadiem secīgu ieviešanu. Pedagogi izprot savu lomu un vietu izglītības programmu īstenošanā, uzticas saviem kolēģiem, savstarpēji sadarbojas metodiskajās komisijās un mācīšanās grupā. Atbilstoši izglītības programmām un to specifikai izglītojamajiem  ir izpratne par attieksmi pret valsts simboliem, patriotismu un lojalitāti Latvijai.
Skola ievēro normatīvajos aktos noteiktās prasības speciālās izglītības programmas īstenošanā un piedāvā daudzpusīgas attīstības iespējas izglītojamajiem, tai skaitā ir pieejams nepieciešamais atbalsta personāls (speciālais pedagogs, logopēds). Izglītojamajiem tiek izstrādāti un sekmīgi īstenoti individuālie izglītības programmas apguves plāni,  kuri regulāri (2 reizes mācību gadā) tiek izvērtēti, precizēti, aktualizēti. Individuālie izglītības programmas apguves plāni tiek īstenoti sadarbībā ar izglītojamo vecākiem. 
	Pedagogiem nepieciešama profesionālās kompetences pilnveide darbā ar izglītojamajiem, kuriem ir garīgās attīstības traucējumi (ir licencēta speciālās izglītības programma izglītojamajiem ar garīgās attīstības traucējumiem, 2026./2027.m.g. šajā programmā, balstoties uz pašvaldības pedagoģiski medicīniskās komisijas atzinumiem, tiks uzņemti 4 izglītojamie.



3.4.  Kvalitātes jomas “Laba pārvaldība” kritērijs “Administratīvā efektivitāte”
Pašvērtēšanā izmantotās kvalitātes vērtēšanas metodes: intervijas / sarunas ar mērķgrupām,dokumentu analīze ,situāciju analīze.

	Stiprās puses
	Turpmākās attīstības vajadzības

	Skolas vadībai, direktoram ir nepieciešamās zināšanas, kompetence un liela pieredze izglītības darbā, skolvadībā. Demokrātisks vadības modelis, ētiska darbība, atbilstoša skolas vērtībām. Aktīva iesaistīšanās nozares politikas jautājumu risināšanā. Direktoram ir izpratne un savs viedoklis par izglītības politikas mērķiem un to īstenošanas gaitu valstī. Direktors aktīvi iesaistās izglītības attīstības un nozares politikas jautājumu risināšanā pašvaldības un valsts mērogā. Kā pašvaldības deputāts darbojas Balvu novada Izglītības, kultūras un sporta jautājumu komitejā. Sadarbojas ar Latvijas Pašvaldību savienība (LPS) Izglītības un kultūras komiteju un Latvijas Izglītības un zinātnes darbinieku arodbiedrība (LIZDA). LPS, LIZDA, Izglītības un zinātnes ministrijai, Latgales plānošanas reģionam iesniedzis konkrētus priekšlikumus par skolu tīkla reformas jautājumiem pierobežā. Direktors darbojas Latvijas izglītības iestāžu vadītāju asociācijā.
	Nepieciešams turpināt pastāvīgi sekot novitātēm izglītībā, pedagoģijā, skolvadībā.


	Skolā darbojas mērķtiecīga kvalitātes vadības sistēma, kas balstīta uz attīstības plānošanu, pašvērtēšanu un datu analīzi. Tiek noteikti sasniedzamie rezultāti un regulāri izvērtēta to izpilde
	Pilnveidot datu analīzē balstītu lēmumu pieņemšanu, regulārāk analizējot sasniegtos rezultātus un to ietekmi uz izglītības kvalitāti.

	Skolā ir nodrošināta stabila personāla pārvaldība. Ir pilnībā nodrošināta izglītības programmu īstenošanai nepieciešamā pedagogu kvalifikācija, nav ilgstošu pedagogu vakanču un tiek nodrošināta pedagogu aizvietošana nepieciešamības gadījumā.
	Plānot cilvēkresursu pārvaldību saistībā ar Baltinavas vidusskolas reorganizāciju par pamatskolu, nodrošinot pedagogiem iespējami optimālu darba slodzi.

	Skolas vadība nodrošina demokrātisku un uz sadarbību vērstu pārvaldības modeli, iesaistot pedagogus, izglītojamos, vecākus un pašvaldību svarīgu lēmumu pieņemšanā.
	Pilnveidot visu mērķgrupu iesaisti skolas attīstības plānošanā un pašvērtēšanas procesā.



4. [bookmark: _heading=h.8pya4zx2zo62]Dibinātāja noteikto izglītības iestādes darbības mērķu un sasniedzamo rezultātu izpilde mācību gadā

	Izglītības programma (IP kods)
	Plānotais rezultatīvais rādītājs attīstības plānošanas perioda noslēgumā
	Rezultatīvais rādītājs mācību gadā

	Pirmsskolas izglītības programma (01011111)
	Vismaz 90% obligātās pirmsskolas izglītības programmu apguvušo bērnu ir labi vai ļoti labi sagatavoti pamatizglītības apguvei.
	Dabaszinātņu jomā – 90%, matemātikas jomā – 84,3%, valodu, sociālajā un pilsoniskajā jomā – 83,3%.

	
	Nodarbību kvalitātes novērtēšanā ievāktie dati liecina, ka 95% pedagogu plāno un vada mūsdienīgas, kvalitatīvas, efektīvas nodarbības.
	Mācību nodarbību vērošanas rezultāti liecina, ka pirmsskolas pedagogi plāno un īsteno mūsdienīgas, bērncentrētas nodarbības, izmantojot rotaļdarbībā balstītu pieeju, caurviju prasmes un digitālos mācību līdzekļus. Sasniedzamais rezultāts ir sasniegts.

	
	Ne mazāk kā 80% aptaujāto pedagogu un vecāku apliecina, ka skolas sniegtie pakalpojumi ir pieejami un kvalitatīvi.
	Vecāku un pedagogu aptauju rezultāti apliecina augstu apmierinātību ar pirmsskolas darbu, mācību vidi, pedagogu sadarbību ar ģimenēm un sniegtā atbalsta pieejamību. Mērķis sasniegts

	
	Vismaz 1x gadā veikta drošas un pozitīvas mācību vides vērtēšana.
	Mācību gada laikā veikta izglītojamo, pedagogu un vecāku aptauja par fizisko un emocionālo drošību, kā arī izvērtēta izglītības vides atbilstība bērnu vajadzībām.

	Pamatizglītības programma (21011111)
	Pedagogi ir sagatavojuši izglītojamos dalībai vismaz 85 %  no novadā organizētajām mācību priekšmetu olimpiādēm/sacensībām/konkursiem.
	Sasniegts. Skolas izglītojamie piedalījās novada matemātikas, ķīmijas, fizikas, angļu valodas olimpiādēs, sporta sacensībās, kā arī dažādos radošajos un pētnieciskajos konkursos.

	
	Vismaz 25% dalībnieku ir novada olimpiāžu/sacensību/konkursu laureāti.
	Sasniegts. 25% no novada olimpiāžu, konkursu un sacensību dalībniekiem ieguvuši godalgotas vietas vai atzinības. Augstākie sasniegumi gūti matemātikā, ķīmijā, fizikā, literārajā jaunradē un sportā.

	
	Mācību stundu kvalitātes novērtēšanā ievāktie dati liecina, ka 95% pedagogu plāno un vada mūsdienīgas, kvalitatīvas, efektīvas mācību stundas.
	Sasniegts. Mācību stundu vērošanas dati apliecina, ka pedagogi nodrošina strukturētas, mūsdienīgas un efektīvas mācību stundas, izmantojot diferenciāciju, individualizāciju un atgriezenisko saiti.

	
	Vismaz 80% aptaujāto pedagogu, izglītojamo un vecāku apliecina, ka iestādes sniegtie pakalpojumi ir pieejami un kvalitatīvi.
	Sasniegts. Pedagogu, izglītojamo un vecāku aptaujas liecina par augstu apmierinātību ar skolas sniegto izglītības procesu, atbalsta pasākumiem un komunikāciju.

	
	Vairāk kā 70% izglītojamo ikdienas mācību sasniegumi ir optimālā līmenī.
	Daļēji sasniegts. Pamatizglītības programmā vidējais mācību sasniegumu vērtējums ir 6,87. 41% izglītojamo vidējais vērtējums ir 7 un augstāks, savukārt kopējais pamatizglītības programmas sniegums atbilst optimālajam līmenim.

	Speciālās pamatizglītības programma izglītojamajiem ar mācīšanās traucējumiem (21015611)
	Mācību stundu kvalitātes novērtēšanā ievāktie dati liecina, ka 95% pedagogu plāno un vada mūsdienīgas, kvalitatīvas, efektīvas mācību stundas.
	Sasniegts. Pedagogi nodrošina individualizētu un diferencētu mācību procesu atbilstoši izglītojamo vajadzībām un individuālajiem izglītības programmu apguves plāniem.

	
	Ne mazāk kā 80% aptaujāto pedagogu, izglītojamo un vecāku apliecina, ka iestādes sniegtie pakalpojumi ir pieejami un kvalitatīvi.
	Sasniegts. Izglītojamo vecāki un pedagogi pozitīvi vērtē sniegto atbalstu un individuālo pieeju izglītojamo izaugsmei.

	
	Vismaz 55% izglītojamo    ikdienas mācību sasniegumu ir optimālā līmenī.
	Optimālo līmeni nav sasniedzis neviens no trim izglītojamajiem (4., 9.klasē).

	Vispārējās vidējās izglītības programma (31016011)
	Pedagogi ir sagatavojuši izglītojamos vismaz 70%  no  novadā organizētajām mācību priekšmetu olimpiādēm/sacensībām/konkursiem.
	Sasniegts. Izglītojamie piedalījās novada un valsts mēroga olimpiādēs, konkursos un pētnieciskajās aktivitātēs.

	
	Mācību stundu kvalitātes novērtēšanā ievāktie dati liecina, ka 95% pedagogu plāno un vada mūsdienīgas, kvalitatīvas, efektīvas mācību stundas.
	Sasniegts. Mācību stundu vērošanas rezultāti apliecina, ka pedagogi plāno strukturētas, mērķtiecīgas un mūsdienīgas mācību stundas, izmanto dažādas mācību metodes, diferenciāciju un atgriezenisko saiti. Vērotajās stundās konstatēta sasniedzamā rezultāta formulēšana un izglītojamo aktīva iesaiste mācību procesā.

	
	Vismaz 20% dalībnieku ir novada olimpiāžu/sacensību/konkursu laureāti.
	Sasniegts. 25% no novada olimpiāžu/konkursu/sacensību dalībnieki ir ieguvuši godalgotas vietas

	
	Vismaz 60% jauniešu, vidusskolu beidzot, iestājas augstākajās izglītības iestādēs.
	Pēc absolventu monitoringa datu apkopošanas precizējams. Daļa absolventu turpina studijas augstākās izglītības iestādēs, daļa izvēlējušies darba gaitas.

	
	Ne mazāk kā 80% aptaujāto pedagogu, izglītojamo un vecāku apliecina, ka iestādes sniegtie pakalpojumi ir pieejami un kvalitatīvi.
	Sasniegts. Pedagogu, izglītojamo un viņu vecāku aptauja (arī sarunas ar mērķgrupām, atgriezeniskā saite no  1.semestrī  skolā organizētās Vecāku dienas) apliecina, ka skolas sniegtie pakalpojumi ir pieejami un kvalitatīvi.

	
	Vismaz 55% izglītojamo ikdienas mācību sasniegumu ir optimālā līmenī.
	100% izglītojamajiem ikdienas mācību sasniegumu ir optimālā līmenī.



5. [bookmark: _heading=h.ouviyh15rdc7]Informācija par nozīmīgākajiem īstenotajiem projektiem

	Projekta nosaukums
	Projekta ieguvumi

	Eiropas Savienības Kohēzijas programmas pasākuma ”Izglītības iestāžu nodrošinājums pilnveidotā vispārējās izglītības satura kvalitatīvai pamata un vidējās izglītības pakāpē” projekts.
	Īstenojot projektu, tiks iegādāti jauni izglītojamo galdi un krēsli, mācību komplekti dabaszinībās, dažādiem mācību priekšmetiem nepieciešamais inventārs un iekārtas, kopumā tiks papildināts skolas materiāli tehniskais nodrošinājums.



6. [bookmark: _heading=h.5t2xhsue6wcb]Informācija par izglītības iestādes un izglītības iestādes vadītāja profesionālās darbības ārējā novērtēšanā norādīto uzdevumu izpildi 

	Norādītais uzdevums
	Izpilde

	
	Izglītības iestādes un izglītības iestādes vadītāja profesionālās darbības ārējā novērtēšanā norādītie uzdevumi izpildīti.



7. [bookmark: _heading=h.hhm7e847u2gd]Citi sasniegumi
7.1. Izglītības iestādes informācija par izglītojamo sniegumu valsts pārbaudes darbos:
2025./2026.m.g. 9.kl. centralizēto eksāmenu (CE) rezultāti: latviešu valodā  55,10% (2024./2025.m.g.- 69,43%, 2023./2024.m.g.- 63,71%), matemātikā - 32,90% (2024./2025.m.g.- 46,43%, 2023./2024.m.g. - 30,14%).
12.kl. CE rezultāti nedaudz paaugstinājušies latviešu valodā OL- 63,40% ( 2024./2025.m.g. - 57,00%, 2023./2024.m.g.- 39,66%), kultūrā un mākslā AL - 57,66% (2024./2025.m.g.- 44,29%, 2023./2024.m.g.- 25,66%), matemātikā OL-27,28% (2024./2025.m.g. - 24,29%, 2023./2024.m.g.- 23,00%). Angļu val. AL - 69%, OL - 64%, bioloģijas AL- 21%, bioloģijas OL- 37%.

7.2. Secinājumi  par sasniegumiem valsts pārbaudes darbos pēdējo trīs gadu laikā:
2025./2026.m.g. izteikti pozitīva dinamika ir CE rezultātiem 12.klasē  obligātajos valsts pārbaudījumu mācību priekšmetos – latviešu valodā un angļu valodā (AL) tie ir augstāki par vidējiem rādītājiem valstī. 
2025./2026.m.g. 9.klases CE rezultātiem ir vērojama procentuālā lejupslīde obligātajos valsts pārbaudījumos, iemesli - divi no 10 izglītojamajiem, kas kārtoja CE, mācījās speciālajā pamatizglītības programmā izglītojamajiem ar mācīšanās traucējumiem, vienam  no tiem  mācību gada laikā bija liels neattaisnoto mācību stundu skaits, līdz ar to nepilnīgi apgūta mācību viela (problēmas risināšanā tika iesaistīts Sociālais dienests un Bāriņtiesa).

           7.3. Secinājumi par izglītojamo sniegumu ikdienas mācībās:
         2025./2026.m.g. izglītojamo mācību sniegums tika vērtēts pēc jaunās pieejas, tā ietvēra stingrākus nosacījumus summatīvo pārbaudes darbu veikšanā, akcentēja lielāku nozīmi formatīvajai  mācību procesā iegūto zināšanu un prasmju pārbaudei, tā pakāpeniski  vairāk motivējot izglītojamos godprātīgi un regulāri gatavoties ikdienas mācību stundām un pārbaudes darbiem. Ikdienas mācību darba rezultātu veidošanā būtiska bija izglītojamo vecāku izpratne par jauno mācību snieguma vērtēšanu un arī aktīva iesaiste bērnu mācību motivācijas veidošanā pamatizglītības posmā. Daļa izglītojamo (3% no kopskaita) vispārējās pamatizglītības programmā  ir ieguvuši tikai augstus zināšanu un prasmju novērtējumus, daļai (41%) mācību sasniegumu  vidējais vērtējums  ir 7 un augstāk. Vispārējās vidējās izglītības programmā 71% vidējais vērtējums ir 7 un augstāk. 6,3% izglītojamo  snieguma vērtējumā ir  tikai viens vai divi vērtējumi, kas nesasniedz vērtējumu ”labi” (7 balles), šai  mērķgrupai turpmāk vajadzīgas individuālas papildu konsultācijas un arī aktīva vecāku iesaiste bērnu mācību pašmotivācijas veidošanai zināšanu pilnveidei un augstāka snieguma novērtējuma  ieguvei.
  	Kopumā  jaunā pieeja mācību sasniegumu vērtēšanā ir motivējusi izglītojamos  godprātīgākam ikdienas mācību  darbam, un abās vispārējās izglītības programmās vidējie rādītāji ir optimālajā līmenī:  pamatizlītības programmā - 6,87, vidējās izglītības programmā - 7,26.

7.1.  Informācija par citiem sasniegumiem:
	Mācību priekšmetu olimpiādes un konkursi
	Augstākie  sasniegumi mācību priekšmetu olimpiādēs:
5.klases izglītojamajam - 2.vieta novada matemātikas olimpiādē, Atzinība novada angļu valodas olimpiādē;
9.klases izglītojamajam - 3.vieta  novada ķīmijas olimpiādē, Atzinība novada fizikas olimpiādē.
Augstākie sasniegumi konkursos:
9.klases izglītojamajam - 6.vieta valstī matemātikas konkursā “Ķengurs 2026”.

	Sporta sacensības
	Augstākie sasniegumi:
Skolas komandai 8.vieta valstī (finālā Rīgā) TOP kausa izcīņā volejbolā.

	Jaunrade un pētniecība
	5.klases izglītojamajam - 5.vieta valstī Latvijas Nacionālās bibliotēkas jauniešu literārās jaunrades konkursā ´Kolibri”.
Dalība Latvijas Vēstures un sociālo zinību skolotāju biedrības rīkotajā konkursā “Vēsture ap mums 2026” un uzaicinājums uz apbalvošanu Rīgas pilī, 5 izglītojamajiem  - diploms starpnovadu skolēnu pētniecisko darbu konkursā/konferencē ”Ceļā uz brīvību”.

	Radošā pašizpausme
	Augstākie sasniegumi:
5.-12.klašu korim 1.pakāpe novada koru konkursā;
vokālajam ansamblim “Vērmelīte” 1.pakāpe novada vokālās mūzikas konkursā “Balsis”;
folkloras kopai 1.pakāpe  skatē “Pulkā eimu, pulkā teku”.

	Jebkādi citi sasniegumi, par kuriem izglītības iestāde vēlas informēt
	12.klases izglītojamais piedalījās starptautiskajā Erasmus+ līdzfinansētajā projektā “YOUth Beyond algorithm”. 





[bookmark: _heading=h.u3znepbim8ow]

Izglītības iestādes vadītāja: 
                                                                                             
                    (paraksts)*                                                                                                                                   K. Adamoviča- Krišāne (vārds, uzvārds)

*Šis dokuments ir parakstīts ar drošu elektronisko parakstu un satur laika zīmogu


*Šis dokuments ir parakstīts ar drošu elektronisko parakstu un satur laika zīmogu

